**Програм стипендија Stefan Banach за мастер студије у Пољској**

Програм стипендија Stefan Banach основали су Министарство спољних послова Републике Пољске, Министарство едукације и науке и Национална агенција за академску размену – NAWA.

Стипендије су намењене за мастер студије у области инжењерских и техничких наука, пољопривредних наука и природних наука, као и у области друштвено хуманистичких наука у Пољској, са изузетком филолошких смерова на којима се студира матерњи језик кандидата.

Стипендије су доступне за студије на пољском или енглеском језику, а програм нуди могућност учешћа на припремном курсу који претходи студијама у Пољској или летњем курсу пољског језика и културе.

Програмом је обезбеђено изузеће од плаћања трошкова школарине на државним универзитетима, као и месечна новчана накнада током мастер програма у висини од око 350 евра месечно.

Пријаве је могуће поднети до 31. марта до 15 часова.

Резултати конкурса биће познати до краја јула 2023. године.

Све информације о стипендији и начину пријаве можете пронаћи [овде](https://nawa.gov.pl/en/nawa/news/the-call-for-banach-nawa-scholarships-has-started).

Брошуру програма можете погледати [овде](https://kg.ac.rs/doc/NAWA.pdf).

За сва додатна питања можете се обратити можете се обратити Тијани Стојановић Зечевић, координатору за јавну дипломатију у Амбасади Пољске у Београду путем мејла – tijana.stojanoviczecevic@msz.gov.pl